हिंद महासागर में उनके 6 वॉरशिप; हम ड्रोन और सबमरीन से नजर रख रहे
Indian Navy Vs China Warship - चीन लगातार हिन्द महासागर में अपने मौजूदगी बढ़ाता जा रहा है। इसे देखते हुए भारत की नेवी चीनी जहाजों पर पैनी नजर बनाए हुए है। शनिवार को चाणक्य डायलॉग के दौरान नेवी चीफ हरि कुमार
चीन लगातार हिंद महासागर में अपनी मौजूदगी बढ़ाता जा रहा है। इसे देखते हुए भारत की नेवी चीनी जहाजों पर पैनी नजर बनाए हुए है। शनिवार को चाणक्य डायलॉग के दौरान नेवी चीफ एडमिरल हरि कुमार ने कहा- चीन की नौसेना के जहाज पाकिस्तान समेत कई देशों के पोर्ट के पास मौजूद हैं और भारतीय नौसेना की इस पर पूरी नजर है।
नेवी चीफ ने बताया कि एक वक्त पर हिंद महासागर में चीन के करीब 3-6 युद्धपोत रहते हैं। इनमें से कुछ गल्फ ऑफ ओमान के पास हैं तो कुछ महासागर के पूर्वी तरफ रहते हैं। इसके अलावा कुछ चीनी रिसर्च शिप्स और कुछ मछली पकड़ने वाले जहाज भी वहां मौजूद हैं। चीफ एडमिरल कुमार ने कहा- हम अपनी योजनाओं को रिफाइन करते रहते हैं। इससे हमारी क्षमता के विकास में भी मदद मिलती है।
पाकिस्तानी नौसेना में नए युद्धपोत शामिल
नेवी चीफ ने कहा- ऐसे तो संघर्ष का खतरा बहुत कम है, लेकिन फिर भी हम युद्ध की आशंका से इनकार नहीं कर सकते। पाकिस्तानी नौसेना बहुत तेजी से डेवलप हो रही है और वह अपने बेड़े में लगातार नए युद्धपोत जोड़ रही है। वहीं चीन ने पिछले 10 सालों में कई जहाजों और पनडुब्बियों को शामिल किया है। इसके अलावा चीन तीसरे एयरक्राफ्ट कैरियर पर भी काम कर रहा है। साथ ही चीन कई बड़े विध्वंसक पोत बना रहा है, लेकिन इनके नेवी में शामिल होने में अभी कुछ समय लगेगा।
हिंद महासागर की निगरानी कर रहे भारतीय ड्रोन-पनडुब्बी
नौसेना प्रमुख ने कहा- हम हिंद महासागर क्षेत्र में पूरी नजर बनाए हुए हैं। हमारी कोशिश यह जानने की है कि वहां किसकी मौजूदगी है और वे क्या कर रहे हैं। इसकी निरंतर निगरानी की जा रही है और हम विमान, ड्रोन, जहाज, पनडुब्बी तैनात कर रहे हैं। चीन के रिसर्च शिप्स के बारे में बताते हुए एडमिरल कुमार ने कहा- ये जहाज इलेक्ट्रॉनिक सिग्नल ट्रैक करके इन्हें इकट्ठा कर सकते हैं। इसलिए जब ये भारत के इलाके के पास होते हैं तो हम इन्हें ट्रैक करते हैं।
2047 तक आत्मनिर्भर होगी भारतीय नौसेना
वायुसेना प्रमुख एयर चीफ मार्शल वीआर चौधरी ने दिल्ली में ‘द चाणक्य कॉन्क्लेव’ में ‘भारतीय वायुसेना- भविष्य अब है’ विषय पर बातचीत में कहा कि हमें इस पर काम करना है कि हमारे पास जमीनी आक्रमण प्लेटफॉर्म के अलावा अंतरिक्ष आधारित युद्ध प्रणाली भी हो।
नेवी चीफ के मुताबिक हमारा लक्ष्य भारत की आजादी के 100 साल पूरे होने तक नौसेना को पूरी तरह से आत्मनिर्भर बनाना है। 2047 तक हमारी नेवी फ्लोट, मूव और फ्लाइट तीनों मामलों में 100% आत्मनिर्भर होगी। हम इसे हर तरह से एक संतुलित बल बनाना चाहते हैं।
चीन ने बदले थे अरुणाचल प्रदेश की 11 जगहों के नाम
करीब 1 महीने पहले चीन ने अरुणाचल प्रदेश की 11 जगहों के नाम बदले थे। यह सभी इलाके जेंगनेन (चीन के दक्षिण राज्य शिंजियांग का हिस्सा) में आते हैं। इनमें से 4 रिहायशी इलाके थे। इनमें से एक इलाका अरुणाचल प्रदेश की राजधानी ईटानगर के बेहद करीब है। इसके अलावा 5 पहाड़ी क्षेत्र और दो नदियों के नाम बदले गए थे। चीन ने इन इलाकों के नाम मन्दारिन और तिब्बती भाषा में रखे थे। इससे पहले भी 2021 में चीन 15 जगह और 2017 में 6 जगहों के नाम बदल चुका है।
अरुणाचल और अक्साई चिन पर भी विवाद
